User:Sumalatha 1998/sandbox

ರಾಜಕುಮಾರಿ ಅಮೃತ್ ಕೌರ್
ಇವರು ಉತ್ತರ ಪ್ರದೇಶದ ಲಕ್ನೋದಲ್ಲಿ ೧೮೮೬ ರಲ್ಲಿ ಜನಿಸಿದರು. ಈಕೆ ಕಪುರ್ತಲ ರಾಜ್ಯದ ಅರಸುಮನೆತನದವಳು. ತಮ್ಮ ಹೆಚ್ಚಿನ ಶಿ‍ಕ್ಷಣವನ್ನು ಇಂಗ್ಲೆಂಡ್ ನಲ್ಲಿ ಪಡೆದರು. ಇವರು ಕ್ರೀಡಾಸಕ್ತರಾಗಿದ್ದು ಪಂಜಾಬಿನಲ್ಲಿ ಕ್ರಿಡೆಗಳನ್ನು ನಡೆಸಲು ಸಂಘಟನಾ ಕಾರ್ಯಕೈಗೊಂಡರು.

ಅಮೃತ್ ಕೌರ್ ತಂದೆಯ ಸ್ನೇಹಿತರಾಗಿದ್ದ ಗೋಖಲೆಯವರ ಪ್ರಭಾವ ಇವರ ಮೇಲೆ ಬಿದ್ದಿತು. ೧೯೧೯ರ ರೌಲತ್ ಮಸೂದೆಯ ವಿರುದ್ದದ ಆಂದೋಲನದಲ್ಲಿ ಮಹಾತ್ಮ ಗಾಂಧೀಜಿಯವರ ಒಡನಾಟ ಬೆಳೆಸಿಕೊಂಡರು. ನಂತರ ಗಾಂಧೀಜಿಯವರ ಕಾರ್ಯದರ್ಶಿಯಾಗಿ ೧೬ವರ್ಷ ಕಾರ್ಯನಿರ್ವಹಿಸಿದರು. ೧೯೨೬ರಲ್ಲಿ ಸ್ಥಾಪಿತವಾದ ಅಖಿಲ ಭಾರತ ಸ್ತ್ರೀ ಸಮಾವೇಶದ ಸ್ಥಾಪನೆಯ ಕಾರಣಕರ್ತರೇ ಇವರು. ಅನೇಕ ವರ್ಷಗಳ ಕಾಲ ಈ ಸಂಸ್ಥೆಯ ಕಾರ್ಯದರ್ಶಿಯಾಗಿದ್ದರು. ಉಪ್ಪಿನ ಸತ್ಯಾಗ್ರಾಹದಲ್ಲಿ ಭಾಗವಹಿಸಿ ಬಂಧಿತರಾದರು. ಮತೀಯ ತೀರ್ಪುಹೊರಬಂದ್ದ

ಮೇಲೆ ಅದರ ವಿರುದ್ದವೂ ಹೋರಾಟ ಮಾಡಿದರು. ೧೯೪೨ರ ಕ್ವಿಟ್ ಇಂಡಿಯಾ ಚಳುವಳಿಯಲ್ಲಿ ಕಾರ್ಯಪ್ರವೃತ್ತರಾದ ಇವರು ದಿನಬಿಟ್ಟು ದಿನ ಮೆರವಣಿಗೆಗಳನ್ನು ಕೈಗೊಳ್ಳುತ್ತಿದ್ದರು. ೧೯೪೨ರ ಆಗಸ್ಟ್ ೯ ರಿಂದ ೧೬ವರೆಗೆ ಇವರ ಮೆರವಣಿಗೆಗಳ ಮೇಲೆ ಸುಮಾರು ೧೫ ಬಾರಿ ಲಾಠಿ ಚಾ‌ರ್ಜ್

ಮಾಡಲಾಯಿತು.ಅಮೃತ್ ಕೌರ್ ರನ್ನು ಬಂಧಿಸಿ ಅಂಬಾಲ ಸೆರೆಮನೆಯಲ್ಲಿಡಲಾಯಿತು .ಇವರಿಗೆ ಸೆರೆಮನೆಯಲ್ಲಿ ನೂಲುವ ತಕಲಿ ಬೈಬಲ್ ಮತ್ತು ಗೀತೆಗಳನ್ನು ಇಟ್ಟುಕೊಳ್ಳಲು ಅವಕಾಶ  ನಿಡಲಾಯಿತು.